CELEX: 62020TN0203
Language: el
Date: 2020-04-18 00:00:00
Title: Υπόθεση T-203/20: Προσφυγή-αγωγή της 18ης Απριλίου 2020 — Al-Imam κατά Συμβουλίου

15.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/45
            
         
      Προσφυγή-αγωγή της 18ης Απριλίου 2020 — Al-Imam κατά Συμβουλίου
      (Υπόθεση T-203/20)
      (2020/C 201/58)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Maher Al-Imam (Δαμασκός, Συρία) JM (εκπρόσωπος: M. Brillat, δικηγόρος)
      
         Καθού-εναγόμενο: Συμβούλιο της Ευρωπαϊκής Ένωσης
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να δεχθεί την προσφυγή-αγωγή του προσφεύγοντος-ενάγοντος·
               
            
                  —
               
               
                  να διαπιστώσει τον παράνομο χαρακτήρα του κανονισμού (ΕΕ) 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία και την κατάργηση του κανονισμού (EE) 442/2011, κατά το μέρος που αφορά τον προσφεύγοντα-ενάγοντα· τον παράνομο χαρακτήρα της αποφάσεως 2013/255/ΚΕΠΠΑ του Συμβουλίου, της 31ης Μαΐου 2013, σχετικά με περιοριστικά μέτρα κατά της Συρίας, κατά το μέρος που αφορά τον προσφεύγοντα-ενάγοντα· τον παράνομο χαρακτήρα του εκτελεστικού κανονισμού (ΕΕ) 2020/211 του Συμβουλίου, της 17ης Φεβρουαρίου 2020, για την εφαρμογή του κανονισμού (ΕΕ) 36/2012 σχετικά με περιοριστικά μέτρα λόγω της κατάστασης στη Συρία, κατά το μέρος που αφορά τον προσφεύγοντα-ενάγοντα· τον παράνομο χαρακτήρα της εκτελεστικής αποφάσεως (ΚΕΠΠΑ) 2020/212 του Συμβουλίου, της 17ης Φεβρουαρίου 2020, για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας, κατά το μέρος που αφορά τον προσφεύγοντα-ενάγοντα·
               
            
                  —
               
               
                  κατά συνέπεια, να ακυρώσει τον κανονισμό (ΕΕ) 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία και την κατάργηση του κανονισμού (EE) 442/2011, κατά το μέρος που αφορά τον προσφεύγοντα-ενάγοντα· την απόφαση 2013/255/ΚΕΠΠΑ του Συμβουλίου, της 31ης Μαΐου 2013, σχετικά με περιοριστικά μέτρα κατά της Συρίας, κατά το μέρος που αφορά τον προσφεύγοντα-ενάγοντα· τον εκτελεστικό κανονισμό (ΕΕ) 2020/211 του Συμβουλίου, της 17ης Φεβρουαρίου 2020, για την εφαρμογή του κανονισμού (ΕΕ) 36/2012 σχετικά με περιοριστικά μέτρα λόγω της κατάστασης στη Συρία, κατά το μέρος που αφορά τον προσφεύγοντα-ενάγοντα· την εκτελεστική απόφαση (ΚΕΠΠΑ) 2020/212 του Συμβουλίου, της 17ης Φεβρουαρίου 2020, για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας, κατά το μέρος που αφορά τον προσφεύγοντα-ενάγοντα·
               
            
                  —
               
               
                  να υποχρεώσει το Συμβούλιο να καταβάλει στον προσφεύγοντα-ενάγοντα το ποσό των 10 000 ευρώ εβδομαδιαίως από τις 18 Φεβρουαρίου 2020, προς αποκατάσταση της υλικής ζημίας που υπέστη λόγω της λήψεως των επίδικων μέτρων·
               
            
                  —
               
               
                  να υποχρεώσει το Συμβούλιο να καταβάλει στον προσφεύγοντα-ενάγοντα το ποσό των 15 000 ευρώ εβδομαδιαίως από τις 18 Φεβρουαρίου 2020, προς αποκατάσταση της μη υλικής ζημίας που υπέστη λόγω της λήψεως των επίδικων μέτρων·
               
            
                  —
               
               
                  να υποχρεώσει το Συμβούλιο να αποκαταστήσει κάθε μελλοντική ζημία που θα υποστεί ο προσφεύγων-ενάγων λόγω της εκδόσεως των επίδικων αποφάσεων·
               
            
                  —
               
               
                  να καταδικάσει το Συμβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής ο προσφεύγων-ενάγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται προσβολή των θεμελιωδών δικαιωμάτων του προσφεύγοντος-ενάγοντος κατά τη διαδικασία εκδόσεως των επίδικων πράξεων. Ο λόγος αυτός περιλαμβάνει δύο σκέλη:
                  
                              —
                           
                           
                              Το πρώτο σκέλος αφορά προσβολή των δικαιωμάτων άμυνας του προσφεύγοντος-ενάγοντος, συγκεκριμένα προσβολή του δικαιώματος ακροάσεως και παραβίαση της αρχής της εκατέρωθεν ακροάσεως.
                           
                        
                              —
                           
                           
                              Το δεύτερο σκέλος αφορά προσβολή του δικαιώματος αποτελεσματικής ένδικης προστασίας.
                           
                        
            
                  2.
               
               
                  Με τον δεύτερο λόγο προβάλλεται πρόδηλη πλάνη εκτιμήσεως κατά την έκδοση των επίδικων πράξεων. Ο λόγος αυτός περιλαμβάνει δύο σκέλη:
                  
                              —
                           
                           
                              Το πρώτο σκέλος αφορά ανεπάρκεια των αποδεικτικών στοιχείων βάσει των οποίων το όνομα του προσφεύγοντος-ενάγοντος εγγράφηκε στον κατάλογο των προσώπων τα οποία αφορούν τα περιοριστικά μέτρα.
                           
                        
                              —
                           
                           
                              Το δεύτερο σκέλος αφορά παραμόρφωση των πραγματικών περιστατικών.
                           
                        
            
                  3.
               
               
                  Με τον δεύτερο λόγο προβάλλεται παράνομη και δυσανάλογη προσβολή των θεμελιωδών δικαιωμάτων του προσφεύγοντος-ενάγοντος λόγω του περιεχομένου των επίδικων πράξεων. Ο λόγος αυτός περιλαμβάνει δύο σκέλη:
                  
                              —
                           
                           
                              Το πρώτο σκέλος αφορά προσβολή του δικαιώματος ιδιοκτησίας.
                           
                        
                              —
                           
                           
                              Το δεύτερο σκέλος αφορά προσβολή του δικαιώματος στην ιδιωτική και οικογενειακή ζωή.